Stort set alle professionelle cykelryttere, der deltager i løb som Tour de France, bruger cykelcomputere med GPS. Her er der ingen ledninger at se, og alting foregår trådløst med gode GPS- og kort-funktioner.
Engang brugte alle professionelle cykelryttere cykelcomputere med ledninger, hvor man indtastede hjulets størrelse, og herefter ville cykelcomputeren fortælle, hvor hurtigt man cyklede. En cykelcomputer med GPS er dog meget mere præcis, nemmere at montere og ofte mere aerodynamisk. Cykelcomputere med GPS benytter sig nemlig af information fra satellitter, og de er derfor yderst nøjagtige i forhold til lokation og hastighedsmålinger. GPS’ers netværk er i dag også så godt, at det næsten er umuligt at finde et sted, hvor satellitterne ikke kan nå.